Vi søker etter en ny og super assistent til ei blid og livlig jente på 10 år, bosatt i indre bydel i Ålesund. Vi søker etter en sommer-vikar som kan jobbe fra 4.juli til 7.august. Helst 80-100% stilling, men mindre stillingsprosent kan også fungere.
Stillingen vil inngå i turnus, så det blir vakter hovedsakelig på dagtid og kveldstid. Det er mulighet for nattevakter også.
Jenta er glad i sang og musikk, være fysisk aktiv og trene. Den vi søker etter bør ha følgende egenskaper:
· God fysikk da det er noe løfting
· Punktlig og ærlig
· Engasjert og motiverende
· Initiativrik og handlekraftig
· Snakker og skriver flytende norsk, evt behersker godt engelsk.
Du vil bistå i alle daglige gjøremål som personlig pleie, måltid, trening, lek og stimulering. Du vil assistere under ulike aktiviteter som svømming, sykkelturer, matlaging og i aktiviteter med resten av familien.
Du bør helst ha førerkort, men det er ikke avgjørende for om du får jobben. Gyldig politiattest kreves.